„Siia võistlema tulemise otsus tuli täiesti viimasel hetkel,“ ütles Lõiv. „Teadsin eelmisest aastast, et rada on väga raske ja nõudlik – ülijärsud mäed ning väga palju raskeid tehnilisi elemente. Peamine eesmärk oli seega teha korralik treening enne järgmist maailma karika sarja etappi.“
#000007
„Sõit algas rahulikult ja üritasin kohe oma kohta ja rütmi leida,“ kirjeldas Lõiv võistluse käiku. „Peale starditõusu jäid mu ette kõik peamised konkurendid ning tundus, et selja taha on tekkinud juba väike vahe. Sõitsin esimesed kaks ringi tõusvas tempos ning endalegi üllatuseks olin viienda koha peal. Edasi lähenesin vaikselt kolmandale ja neljandale tüdrukule. Kolmandaks ringiks olingi neil saba peal ning tõusul möödusin neist. Laskumisele minnes suutsin teha sõiduvea ja kukkusin, mistõttu sai konkurent minust uuesti mööda.“
#000008
„Järgmine ring läks peamiselt selle peale, et oma rütmi uuesti leida ning kolmanda koha tüdruk jälle kätte saada,“ jätkas Lõiv. „Plaan õnnestus ja tõusudel liikusin kiiremini kui tema. Vaikselt hakkasin ka teise koha tüdrukule lähenema, aga viimasele ringile minnes sai jõud otsa ja püüdsin lihtsalt oma positsioonil finišisse tulla.“
#000009
Oliver Mätik saavutas EM-il kümnenda koha
#000012